Ego Hugo dux Burgundie notum fieri volo tam presentibus quam futuris quod pro remedio anime mee et meorum et pro iniuriis ipsi ecclesie illatis dedi monachis de Fontaneto quinque modios frumenti in minachio Eduensi singulis annis ad mensuram illius civitatis persolvendis. Unde prefati monachi promiserunt anniversarium meum post obitum meum in ecclesia sua faciendum. Huius rei testes sunt : Philippus de Corrabuz, Dominicus succentor eiusdem ecclesie ambo monachi de Fontaneto, Hugo decanus de Neblens qui cartam presentem scripsit, Petrus hospitalarius ducis elemosinarius, milites isti : Pontius de Granceio, Bertrannus de Saudun, Hamo de Oriul, clientes : Huvrardus prepositus Divionensis, Robertus de Machoneria et plures alii. Actum est hoc anno ab Incarnatione Domini Mo Co octogesimo nono. Et ut hoc ratum perpetuis temporibus habeatur sigillo meo et Odonis filii mei cuius laude et assensu hoc factum est roborari precepi cartam presentem.